****

**Polasaí i dtaobh úsáid an Idirlín**

**Baineann an Polasaí le:**

Bord Oideachais & Oiliúna na Gaillimhe & Ros Comáin, An Bord Bainistíochta, An Príomhoide, tuismitheoirí, scoláirí agus a múinteoirí, riarthóir na ríomhairí agus na múinteoirí ríomhaireachta ach go háirithe.

**Réamhrá:**

Aithnímid i gColáiste Naomh Feichín an tábhacht a bhaineann le húsáid chuí an Idirlín. Is é aidhm an pholasaí seo ná a chinntiú go bhfaighidh scoláirí buntáistí as na deiseanna foghlama a bhaineann le háiseanna idirlín Choláiste Naomh Feichín ar bhealach sábháilte agus éifeachtach. Féachtar ar úsáid idirlín mar acmhainn agus phribhléid. Muna gcloítear leis an bPolasaí i dtaobh úsáid an Idirlín, tarraingeofar siar an pribhléid agus cuirfear smachtbhannaí i bhfeidhm.

**Cúis:**

* Ionas gur féidir le gach dalta leas éifeachtach, oideachasúil a bhaint as an idirlíon.
* Ionas go mbeadh tuiscint ag na daltaí ar shábháilteacht idirlín agus conas an t-acmhainn a úsáid ar bhealach dearfach, cuí agus feiliúnach.

**Aidhmeanna:**

* Go mbeidh teacht ag pobal na scoile ar an idirlíon nuair is gá.
* Go mbeidh tuiscint ag pobal na scoile ar conas a bhaintear úsáid mífheiliúnach, dochrach, mídhleathach as an idirlíon.
* Go dtabharfaí treoir do scoláirí faoi conas dul i mbun taighde idirlín agus conas cuardach éifeachtach a dhéanamh.
* Go mbeidh na scoláirí in ann cumarsáid leictreonach, éifeachtach, bhéasach, chuí a dhéanamh.
* Go mbeidh fios ag an scoláire nach nglacfar le bulaíocht ar líne.

**Ábhar:**

* Caithfidh gach scoláire cead sínithe a fháil óna dtuismitheoirí/caomhnóirí leas a bhaint as an idirlín agus glacadh dá réir leis na himpleachtaí muna gcloífear le téarmaí an Polasaí.
* Déanfaidh bainistíocht na scoile agus rannóg theicneolaíocht an BOOGR monatóireacht ar na suíomhanna idirlín atá a n-úsáid ag na scoláirí agus múinteoirí ar ríomhairí na scoile agus ar na mion-ríomhairí.

**Straitéis na Scoile**

Bainfidh an scoil leas as roinnt straitéisí chun cur le deiseanna foghlama an idirlíon agus le rioscaí a bhaineann leis an Idirlíon a laghdú:

1. **Go Ginearálta**
* Beidh múinteoir i gcónaí ag maoirsiú seisiúin Idirlín.
* Bainfear leas as bogearraí scagtha (soláthraithe ag Rannóg theicneolaíocht Bhord Oideachais agus Oiliúna Gaillimh/Ros Comáin agus ag an PDST) chun an riosca a bhaineann le nochtadh ábhar mífheiliúnach a laghdú.
* Níl sé de chead ag scoláire a bheith ag úsáid an idirlíon ar scoil gan a bheith faoi mhaoirseacht múinteoir.
* Déanfaidh bainistíocht na scoile agus Rannóg theicneolaíocht Bhord Oideachais & Oiliúna Gaillimh agus Ros Comáin monatóireacht rialta ar úsáid idirlín na ndaltaí.
* Cuirfear oiliúint ar fáil do dhaltaí, do thuismitheoirí/caomhnóirí agus do mhúinteoirí maidir le sábháilteacht Idirlín.
* Ní cheadófar íoschóipeáil nó uaslódáil a dhéanamh ar bhogearraí nach mbeidh ceadaithe.
* Bainfear leas as bogearraí cosanta víreas agus tabharfar é suas chun dáta go rialta.
* Caithfear cead a fháil ó mhúinteoir maide cuimhne, CD-ROManna nó áis digiteach stórála nó meán pearsanta a úsáid ar scoil.
* Cleachtóidh na daltaí deá “netiquette” (i.e., dea-iompar ar an Idirlíon) ag gach tráth agus ní thabharfaidh siad faoi aon ghníomh a tharraingeoidh droch-cháil ar an scoil.

**An Gréasán Domhanda**

* Ní rachaidh mic léinn chuig láithreáin Idirlín ar a mbeidh ábhair ghraostacha, mídhleathacha nó mífheiliúnach ar aon bhealach eile.
* Tabharfaidh an scoláire tuairisc don múinteoir más rud é gur tháinig sé/sí ar ábhair mí-oiriúnach tré thimpist.
* Is ar chúiseanna oideachasúil amháin a bhainfidh daltaí úsáid as an idirlíon.
* Beidh eolas ag daltaí ar cheisteanna cóipchirt a bhaineann le foghlaim ar líne.
* Ní dhéanfaidh daltaí nochtadh nó foilsiú ar eolas phearsanta.
* Beidh a fhios ag scoláirí na scoile faoina contúirtí a bhaineann le nochtadh eolas phearsanta nó eolas scoile ar an idirlíon.

**Ríomhphost**

* Úsáidfidh na scoláirí cuntais ríomhphoist atá ceadaithe ag an scoil amháin agus beidh na seisiúin seo faoi mhaoirseacht an mhúinteoir.
* Ní sheolfaidh agus ní bhfaighidh daltaí aon ábhar a bheadh mídhleathach, graostach nó mífheiliúnach ar aon bhealach eile.
* Ní sheolfaidh an dalta aon eolas a chuirfeadh eagla nó imní ar aon dhalta eile. Glaoifear bulaíocht ar-líne ar seo agus ní ghlacann muid lena leithéid anseo i gColáiste Naomh Feichín
* Ní fhoilseoidh daltaí a sonraí pearsanta féin ná sonraí daoine eile ar nós mar shampla seoltaí nó uimhreacha fóin nó pictiúir.
* Ní shocróidh daltaí cruinniú casadh go fisiciúil le haon duine.
* Is le céad an mhúinteoir ranga amháin a bhéas an deis ag scoláire ceangaltán (attachment) le ríomhphoist a fháil nó a sheoladh.

**Comhrá Idirlín**

* Ní bheidh cead ag scoláirí úsáid a bhaint as seomraí comhrá, fóraim chomhrá agus fóraim leictreonacha chumarsáide eile ar scoil taobh amuigh de na cinn a bhéas ceadaithe ag an scoil. Beidh na seisiúin áirithe seo faoi mhaoirseacht an mhúinteoir i gcónaí.
* Ní bhainfear leas as seomraí comhrá, fóraim phlé agus fóraim chumarsáide leictreonacha eile ach amháin ar chúiseanna oideachais agus beidh siad sin faoi mhaoirseacht an mhúinteoir i gcónaí.
* Bainfear úsáid as ainmneacha úsáideoirí chun fíorchéannacht a cheilt.
* Beidh cosc iomlán ar chruinniú duine le duine trí chruinniú a bheith eagraithe via comhrá Idirlín.
* Ní úsáidfidh scoláire seomraí comhrá, fóraim phlé agus fóraim chumarsáide leictreonacha eile chun bulaíocht a dhéanamh ar scoláire eile.

**Suíomh idirlín na Scoile**

* Tabharfar deis do dhaltaí tionscadail, obair ealaíne nó obair scoile a fhoilsiú ar an nGréasán Domhanda.
* Déanfaidh múinteoir comhordú ar fhoilsiú obair daltaí.
* Foilseofar obair dhaltaí i gcomhthéacs oideachais ar suíomh idirlíon na scoile le fógra cóipchirt. Leis an fógra cóipchirt seo ní féidir le éinne obair an scoláire a úsáid gan cead sonrach i scríbhinn.
* Ní fhoilseofar grianghraif dhigiteacha, clipeanna éisteachta nó físe de dhaltaí aonair ar an ngréasán scoile gan cead tuismitheoir/caomhnóir. Díreoidh grianghraif agus clipeanna éisteachta agus físe ar ghníomhaíochtaí grúpaí.
* Ní chuirfear eolas phearsanta faoi scoláirí ar suíomh idirlíon na scoile ar nós mar shampla seoladh baile agus sonraí teagmhála
* Beidh úinéireacht ag daltaí fós ar an gcóipcheart ar aon obair a fhoilseofar.

**Gléasanna Pearsanta**

As meas agus cúirtéis, agus ar mhaithe le timpeallacht foghlama a chothú, caithfear gutháin phóca **a mhúchadh**, seachas bheith ar mhód ciúnais, le linn am scoile. Tá cosc iomlán ar ghléasanna taifeada/éisteachta/fótagrafacha agus gléasanna leictreonacha eile. Má fheictear dalta le ceann ar bith de na gléasanna seo, glactar leis go bhfuil sé in úsáid acu agus caithfear seilbh a ghabháil air láithreach. Tabharfar gutháin phóca/nithe arais do thuismitheoirí/chaomhnóirí amháin. Mic léinn a sháraíonn an riail seo beidh smachtbhannaí a mheasann an bainistíocht a bheith oiriúnach á chur i bhfeidhm orthu. **N.B. Tabharfar aird air mar shárú tromchúiseach den Chód Iompair má bhíonn griangrafanna tógtha nó taifeadtaí déanta agus iad scaipthe gan cead roimh ré. I gcásanna eisceachtúla, le cead múinteora, is féidir le scoláire(í) úsáid a bhaint as an bhfón póca le pictiúir a thógáil do thionscnaimh agus/nó do thrialacha**.

**Reachtaíocht**

Soláthróidh an scoil eolas ar an reachtaíocht seo a leanas maidir le húsáid an Idirlín agus ar chóir do dhaltaí, do mhúinteoirí agus do thuismitheoirí dul i dtaithi uirthi:

* An tAcht um Chosaint Sonraí (Leasú, 2003)
* An tAcht um Gháinneáil ar Leanaí agus Pornagrafaíocht Leanaí, 1998
* An tAcht Tascartha, 1993
* An tAcht um Fhístaifeadtaí, 1989
* An tAcht um Chosaint Sonraí, 1988

**Struchtúir Thacaíochta**

Cuirfidh an scoil eolas ar fáil do dhaltaí agus do thuismitheoirí faoi eagraíochtaí tacaíochtaí a bhíonn ag déileáil le hábhar mídhleathach agus úsáid dhochrach an Idirlín.

**Smachtbhannaí**

D'fhéadfaí smachtbhannaí a chur i bhfeidhm de bharr mí-úsáid a bhaint as an Idirlíon, agus i gcásanna tromchúiseacha fionraí nó díbirt. Tá sé de cheart ag an scoil freisin aon ghníomhaíochtaí mídhleathacha a thuairisciú chuig na húdaráis chuí.

Déanfar an Polasaí seo a chur faoi bhráid daltaí, múinteoirí, tuismitheoirí/caomhnóirí bainistíocht na scoile agus BOOGR ag tús an scoilbhliain 2019/20 agus déanfar athbhreithniú rialta ar an bPolasaí seo le na sealbhóirí céanna.

Faofa ag Bord Bainistíochta Choláiste Naomh Feichín ar

Sínithe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_\_

 Cathaoirleach, Bord Bainistíocht

Sínithe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_\_

Príomhoide/Rúnaí Bord Bainistíocht



**Foirm cheadaithe**

***Féach le do thoil ar an bPolasaí i dtaobh úsáid an idirlíon. Sínigh agus cuir ar ais an fhoirm cheadaithe seo chuig an bPríomhoide.***

Ainm an Dalta: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Rang/Bliain: \_\_\_\_\_\_\_\_\_\_\_\_\_\_

**Dalta**

Comhaontaím leis an Polasaí i dtaobh úsáid an idirlíon na scoile. Bainfidh mé úsáid as an Idirlíon ar bhealach freagrach agus comhlíonfaidh mé na rialacha ar fad a mhíneoidh an scoil dom.

Síniú an Dalta: \_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_

**Tuismitheoir/Caomhnóir**

Mar thuismitheoir/Caomhnóir dlíthiúil an dalta thuas tá an Polasaí i dtaobh úsáid an idirlíon léite agam agus tugaim cead do mo mhac nó iníon idirlíon na scoile a úsáid. Tuigim go bhfuil úsáid an Idirlín bunaithe ar úsáid oideachasúil amháin. Tuigim freisin go bhfuil gach réamhchúram réasúnach glactha ag an scoil chun soláthar a dhéanamh do shábháilteacht ar líne ach ní féidir freagracht a bheith ar an scoil má dhéanann daltaí an idirlíon a úsáid ar bhealach mhí-oiriúnacha.

Glacaim leis an alt thuas □ (Cuir tic sa bhosca)

Maidir le suíomh idirlíon na scoile tuigim i gcásanna áirithe go féidir obair scoile mo mhac/iníon a roghnú le cur suas air. Tuigim téarmaí an Pholasaí i dtaobh úsáid an idirlíon agus glacaim leo maidir le obair mo mhac/iníon a fhoilsiú ar shuíomh idirlíon na scoile.

Glacaim leis an alt thuas □ (Cuir tic sa bhosca)

Síniú: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_\_\_\_\_\_\_\_\_